Franz Xaver Süssmayr

**Franz Xaver Süssmayr** ( ili *Suessmayr* na engleskom; 1766 – 17. septembar 1803) bio  je austrijski kompozitor i dirigent. Popularan u svoje vrijeme, prvenstveno je poznat kao kompozitor koji je  kompletirao nedovršeno muzičko djelo Rekvijem Wolfganga Amadeusa Mozarta. 

## Biografija i muzičko stvaralaštvo 
desno|mini|Rukopis djela *Perché mai ben mio* (SmWV 327). (BL Add MS 32181 f. 15r)
Rođen je u Schwanenstadtu, Gornja Austrija. Majka mu je umrla kad je imao šest godina, i on je otišao od kuće u trinaestoj. Njegov otac Franz Karl Süsmayr bio je učitelj i predvodio je hor u Schwannenstadtu. Podučavao je sina pjevanju i sviranju violine i orgulja. Godine 1779. nastavio je obrazovanje u benediktinskom manastiru, a zatim u Ritterakademie  u opatiji Kremsmünster gdje je studirao filozofiju i pravo od 1784-1787. U tom periodu je uzimao privatne časove muzike, da bi kasnije postao kantor pridruživši se tako muzičkim nastupima u manastiru. Tu su izvođene njegove opere, kao i politička kantata *Der Retter in Gefahr, SmWV 302*.
Godine 1788. otišao je u Beč gdje je radio kao privatni učitelj muzike. Sa namjerom da detaljnije i dublje studira muzičku kompoziciju, upisao se kao privatni student kod Mozarta, koji ga je također angažovao i kao svog pomoćnika. Bio je prijatelj sa Mozartom, a 1791. pomagao mu je pri kopiranju notnog teksta opera La Clemenza di Tito, i Čarobna frula.
Nakon Mozartove smrti 1791. nastavio je muzčke studijen kod italijanskog kompozitora Antonia Salieria, koji ga je uglavnom učio detalje o pisanju muzičkih dionica za višeglasno pjevanje.
Komponirao je operu *Der Spiegel von Arkadien*, koja je kasnije tokom 1794. godine bila uspješno izvođena pred publikom širom Evrope. Zahvaljujući ovom uspjehu, 1792. godine Süssmayr je pronašao zaposlenje kao čembalist i kapelnik u Burgtheater (Narodno pozorište u Beču).
Tokom zadnje decenije njegovog kratkog života od 1792. do 1803. bio je veoma uspješan i popularan na bečkoj muzičkoj sceni. Proslavio se kao kompozitor muzičke drame na njemačkom jeziku (Singspiel) u tradiciji Mozartove Čarobne frule. Međutim, nakon toga, usljed njegovog pogoršanog zdravlja zbog tuberkuloze došlo je do pada u njegovoj karijeri.
Umro je 17. septembra 1803. godine, a kao i Mozart bio je sahranjen u neobilježenom grobu na bečkom groblju sv. Marka (Sankt Marxer Friedhof).

Franz Xaver Süssmayr je bio utjecajan kompozitor, a Ludwig van Beethoven i Niccolo Paganini pozajmili su neke muzičke teme od Süssmayra kao osnovu za njihove varijacije. Njegova crkvena muzika je bila pjevana u južnoj Njemačkoj i Austriji sve do skoro kraja 19. vijeka. 
I danas krajem 20. i početkom 21. vijeka izvode se muzička djela ovog kompozitora. Tako je u Kremsmünsteru bila izvedena Süssmayrova opera, a njegova sekularna politička kantata (komponirana 1796.), "*Der Retter in Gefahr*", SmWV 302, u junu 2012. godine dobila je svoje prve pune koncertne izvedbe nakon više od 200 godina u novom izdanju Marka Nabholza i pod dirigentskom palicom Terrenca Stoneberga. Također, postoje i CD snimci njegovog nedovršenog koncerta za klarinet (koji je završio Michael Freyhan), te jedan od njegovih njemačkih requiema i njegova "*Missa Solemnis u d-duru*".

## Radovi 
Njegovi radovi uključuju sljedeće:

* Dvije mise (SmWV 101-102)
* Dva rekvijema (SmWV 103-104)
* Sedam ofertorija (SmWV 112-115, 117-119, 123, 125, 144-145, 156)
* Gradual (SmWV 143)
* Psalmi
* magnifikat
* Himne
* Nicht mehr als sechs Schüsseln (SmWV 205)
*Moses oder der Auszug aus Ägypten (SmWV 209)
**Der Spiegel von Arkadien* (SmWV 213)
* *List und Zufall* (SmWV 224)

## Reference 
## Literatura 
**Knjige**

* 
* 
* 
* 

## Vanjski linkovi 
* Web stranica o Süßmayru
* Süßmayr-Werk-Verzeichnis: katalog Süßmayr
* 
* Franz Xaver Süssmayr na allmusic.com 

Kategorija:Rođeni 1766.
Kategorija:Umrli 1803.
Kategorija:Austrijski operski kompozitori